Čerwjeny jěrowc

Čerwjeny jěrowc (Aesculus x carnea, syn.: Aesculus rubicunda) je štom ze swójby mydłowcowych rostlinow (Sapindaceae). Prjedy słušeše do swójby jěrowcowych rostlinow (Hippocastanaceae), kotraž nětko je podswójba  (Hippocastanoideae). 

Rostlina je na spočatku 19. lětstotka nastata křižowanka z běłeho jěrowca (Aesculus hippocastanum) a čerwjeneje pawije (Aesculus pavia).

 Wopisanje 
Čerwjeny jěrowc je štom, kotryž docpěwa wysokosć wot 10 hač 15 m.

Króna je šěroka, kuplojta a husto zawrjena.

Łopjena su rukojće dźělene, su na hornim boku ćmowozelene a błyšćace, na delnim boku jasniše a wobsteja z 5-7 nimale sedźacych łopješkow.

Kćěje w meji, mjeztym zo hakle wot 10. lěta kćěje. Swětłočerwjene kćenja docpěwaja wulkosć wot 2 cm a wutworja napadne pakiće.

Kapslowy płód ma jenož małko kałačow abo nima kałače.

 Stejnišćo 
Rosće zwjetša w parkach, na dróhach, w zelenišćach a je lědma wodźiwjena. 

 Nóžki 

 Žórła 
 Spohn: Welcher Baum ist das? Die neuen Kosmos-Naturführer, ISBN 978-3-440-10794-2, strona 156 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 426 pod hesle Gewöhnliche Rosskastanie (Aesculus hippocastanum) jako podobna družina Rote Rosskastanie (Aesculus x carnea) 
 Throll: Was blüht im Garten? 1000 Pflanzen Pflege Merkmale Sorten, ISBN 978-3-440-11331-8, strona 15, jako druha družina Rotblühende Rosskastanie (Aesculus x carnea) pod hesłom Rosskastanie (Aesculus hippocastanum) 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Jěrowcowe rostliny
Kategorija:Štomy